《拟寒山自述 其二》
宋代·释咸静

颇忆未参禅，教中听十年。昼夜数他宝，何曾得半钱。

发志出行脚，遍求无病药。及至休歇时，依旧没鞋著。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。